বালেশ্বরে দুর্ঘটনার কবলে নিউ জলপাইগুড়ি-চেন্নাই এক্সপ্রেস

কলকাতা: ওড়িশার বালেশ্বরে (Train Accident in Balasore) দুর্ঘটনার কবলে নিউ জলপাইগুড়ি-চেন্নাই এক্সপ্রেস (New Jalpaiguri Chennai Express)। লাইনচ্যুত হয়ে বিদ্যুতের খুঁটিতে ধাক্কা মারে। দুর্ঘটনার হাত থেকে বরাত জোড়ে রক্ষা পেল ট্রেন। শনিবার ওড়িশার সাবিরা হল্টের কাছে দুর্ঘটনাটি ঘটে। অভিযোগ, চলন্ত ট্রেনের ইঞ্জিনের ব্যাটারি খুলে যায়। ঘটনায় আতঙ্কিত যাত্রীরা।

আরও পড়ুন: ফের গুলেন বারির উপসর্গে মৃত্যু আরজি করের প্রাক্তন ছাত্রের

ওড়িশার বালেশ্বরের ট্রেন দুর্ঘটনার (Train Accident ) ক্ষত এখনও টাটকা, তারমধ্যে ট্রেন দুর্ঘটনার খবর সামনে এল। বড়সড় দুর্ঘটনার হাত থেকে বাঁচল নিউ জলপাইগুড়ি-চেন্নাই এক্সপ্রেস। শনিবার দুপুরে বালাসোর জেলার সাবিরা থানার কাছে ট্রেনটি লাইনচ্যুত হয়ে যায়। ইঞ্জিনের ব্যাটারি খুলে যাওয়ার কারণেই এই বিপত্তি। যদিও এই ঘটনায় কেউ হতাহত হননি। আতঙ্কে যাত্রীরা ট্রেন থেকে বেরিয়ে আসেন। খবর পেয়ে রেলের কয়েকজন আধিকারিক ও পুলিশও ঘটনাস্থলে পৌঁছয়। রেল সূত্রে খবর, প্রাথমিক ভাবে মনে করা হচ্ছে ইঞ্জিনে যান্ত্রিক ত্রুটির কারণে এই ঘটনা ঘটেছে। সঠিক কারণ কী, তা তদন্ত করে দেখা হচ্ছে।

অন্য খবর দেখুন